Държавен вестник, бр. 86, 2014 г., стр. 19

БРОЙ  86	
Д Ъ Р Ж А В Е Н  В Е С Т Н И К 	
СТР.  19  
на учениците е от 4 до 9 в група, но не повече 
от две групи в паралелка.“
Заключителна разпоредба
§ 2. Наредбата влиза в сила от деня на 
обнародването є в „Държавен вестник“.
Министър:
Румяна Коларова
6866
МИНИСТЕРСТВО
НА ОТБРАНАТА
Наредба за допълнение на Наредба № Н-15 
от 2010 г. за условията, размерите и реда за 
изплащане на допълнителни възнаграждения 
за специфични условия при изпълнение на 
военната служба на военнослужещите и за 
специфични условия на труд на цивилните 
служители от Министерството на отбраната, 
структурите на пряко подчинение на ми­
нистъра на отбраната и Българската армия 
(обн., ДВ, бр. 36 от 2010 г.; изм. и доп., бр. 98 
от 2010 г., бр. 49 и 82 от 2011 г., бр. 59 и 80 от 
2012 г., бр. 10 и 56 от 2014 г.)
§ 1. Създава се раздел ХIII:
„Раздел XIІI
Допълнително възнаграждение за специфични 
условия на труд на цивилните служители в 
Центъра за изследване, изграждане и усъ­
вършенстване на способности на НАТО за 
управление на кризи и реагиране при бед­
ствия (CMDR COE) и в Българския център 
за осигуряването му
Чл. 35. (1) На цивилните служители в Бъл­
гарския център за осигуряване на Центъра за 
изследване, изграждане и усъвършенстване 
на способности на НАТО за управление на 
кризи и реагиране при бедствия (CMDR COE), 
които извършват дейности, обезпечаващи 
създаването и функционирането на Центъра 
за изследване, изграждане и усъвършенства­
не на способности на НАТО за управление 
на кризи и реагиране при бедствия (CMDR 
COE) като международна военна организация 
в Република България, както и на цивилните 
служители, работещи в тази международна 
военна организация, се изплаща допълнител­
но месечно възнаграждение в размер 300 лв. 
(2) При отработен непълен работен месец 
допълнителното месечно възнаграждение по 
ал. 1 се изплаща пропорционално на отрабо­
тените дни.“
Заключителна разпоредба
§ 2. Наредбата влиза в сила от деня на 
обнародването є в „Държавен вестник“.
Министър: 
Велизар Шаламанов
6925
ВЪРХОВЕН
АДМИНИСТРАТИВЕН СЪД 
РЕШЕНИЕ № 2305 
от 18 февруари 2014 г. 
по административно дело № 3367 от 2013 г.
Върховният административен съд в състав: 
председател: Донка Чакърова, и членове: 
Мира Райчева и Калин Куманов, с участие­
то на съдебен секретар Антоанета Иванова, 
разгледа административно дело № 3367 по 
описа за 2013 г. на Върховния администра­
тивен съд, осмо отделение, докладвано от 
Донка Чакърова. 
Производството е по реда на чл. 185 и сл. от 
Административнопроцесуалния кодекс (АПК).
Образувано е по жалба на сдружение с 
нестопанска цел „СЕФИТА“, сдружение „Ев­
роцентър за повишаване квалификацията 
на експерти и оценители“, Любомир Петров 
Герджиков, Емилия Антова Петрова, Веселина 
Георгиева Попова, Стефан Николов Кънчев, 
Таси Ценов Беляшки, Стоян Делчев Гешев, 
Спас Георгиев Милчев, Меглена Петрова Же­
ленска, Николай Стоянов Желенски, Ангел 
Харизанов Ковачев, Николина Илиева Ножа­
рова, Петра Володиева Иванова и Красимир 
Енчев Хаджиминчев против Наредба № 3 от 
30.11.2012 г. за вписването, квалификацията и 
възнагражденията на вещите лица, издадена от 
министъра на правосъдието, обн., ДВ, бр. 98 
от 11.12.2012 г. (Наредбата).
Оспорващите твърдят незаконосъобразност 
на цялата Наредба, за липса на компетентност 
и фактически грешки в отделни нейни час­
ти, непълнота на текстове и противоречие с 
европейски правни норми и добри практики. 
Искат да бъде отменена изцяло оспорената 
Наредба, като евентуално се поддържа искане 
да бъдат отменени конкретни разпоредби, а 
именно на: чл. 4, 5, 6, 7, 27 и цялата глава 
пета, чл. 14, ал. 1, чл. 17, чл. 19, ал. 1 и 2, 
чл. 23, 25, 21, 27, 28, 29, 31, чл. 33, ал. 2, чл. 34 
и 35 от Наредбата. Подробни съображения 
в подкрепа на твърденията и исканията са 
изложени в жалбата и писмени бележки. 
Претендират разноски.
Ответникът – министърът на правосъди­
ето, взема становище за неоснователност на 
жалбата и моли да бъде отхвърлена. Обо­
сновава законосъобразност на Наредбата по 
подробни съображения в писмено становище 
от 21.02.2013 г.
Представителят на Върховната администра­
тивна прокуратура взема становище за допус­
тимост и основателност на жалбата поради 
допуснати процедурни нарушения и липса на 
обосновка на определените възнаграждения.
Върховният административен съд, осмо 
отделение, след като прецени доказателствата 
по делото и доводите на страните, намира 
следното: